2023.2.23.
HU
Az Európai Unió Hivatalos Lapja
L 58/627 BIZOTTSÁG 05 CÍM — REGIONÁLIS FEJLESZTÉS ÉS KOHÉZIÓ
05 04 —.
ALCÍM TÁMOGATÁS A CIPRUSI TÖRÖK KÖZÖSSÉGNEK (folytatás)
05 04 01
(folytatás) Megjegyzések Ez az előirányzat a Ciprus újraegyesítésének megkönnyítéséhez a 389/2006/EK rendelet alapján nyújtott támogatás folytatásának fedezésére szolgál, amely ösztönzi a ciprusi török közösség gazdasági fejlődését, kiemelt hangsúlyt helyezve a szigetország gazdasági integrációjára, a két közösség közötti és az Unióval fenntartott kapcsolatok javítására és az uniós vívmányok alkalmazására történő felkészülésre.
A segítségnyújtás az említett rendeletben meghatározott területeken történik, és a következőkre terjed ki: a társadalmi és gazdasági fejlődés támogatása, az infrastruktúra fejlesztése és átalakítása, a megbékélés, a bizalomépítő intézkedések és a civil társadalom támogatása, valamint a ciprusi török közösség közelebb hozása az Unióhoz, többek között a ciprusi török diákok ösztöndíjtámogatásával.
A technikai segítségnyújtás és információcsere eszközét (TAIEX) alkalmazzák a jogi szövegek előkészítéséhez a ciprusi probléma átfogó rendezésének hatálybalépését követő azonnali alkalmazásukra, illetve az uniós vívmányoknak az újraegyesítésről szóló, bármely politikai megegyezést követő azonnali alkalmazására való felkészülés során.
Az előirányzat lehetővé teszi továbbá az eltűnt személyekkel foglalkozó bizottság tevékenységének fokozását elősegítő uniós pénzügyi támogatásnyújtás folytatását annak érdekében, hogy az eltűnt személyek gyorsabb azonosítására vonatkozó stratégiai célok megvalósuljanak, illetve hogy a kulturális örökség mindkét közösséget képviselő szakmai bizottságának határozatait – amelyeknek kisebbségi projektekre is ki kell terjedniük – végre lehessen hajtani.
Az előirányzatot többek között a korábbi előirányzatokból finanszírozott munkák, ellátások és támogatások eredményének fenntartására kell felhasználni.
Folytatódhatnak továbbá a civil társadalom különböző kedvezményezettjei széles körének (nem kormányzati szervezeteknek, diákoknak és tanároknak, iskoláknak, mezőgazdasági termelőknek, kis falvaknak és a magánszektornak) szóló támogatási programok.
A tevékenységek célja a társadalmi-gazdasági fejlődés és az újraegyesítés elősegítése.
Lehetőség szerint elsőbbséget kell adni a két közösség közti összeköttetést megteremtő és bizalomépítő megbékélési projekteknek.
Ezek az intézkedések hangsúlyozzák az EU erős óhaját és elkötelezettségét a ciprusi probléma rendezése és az újraegyesítés iránt.
05 04 99
Korábbi programok és tevékenységek lezárása Megjegyzések Az e jogcímcsoporthoz tartozó előirányzatok az előző évekből fennmaradt fennálló kötelezettségvállalásokból eredő kifizetések fedezésére szolgálnak.
05 04 99 01
A ciprusi török közösség gazdasági fejlődésének ösztönzését elősegítő előző pénzügyi támogatás lezárása (2021 előtt) Számadatok (Differenciált előirányzatok) 2023. évi előirányzatok Kötelezettségvállalások
p.m.
Kifizetések
25 000 000
2022. évi előirányzatok Kötelezettségvállalások
p.m.
Kifizetések
30 000 000
2021. évi teljesítés Kötelezettségvállalások
0,—
Kifizetések
34 400 000,—